Cuba Gooding, Jr.

Cuba Mark Gooding, Jr. (* 2. január 1968, New York, USA) je americký herec. Najviac známy je hlavne pre rolu Roda Tidwella z Jerry Maguire a tiež z kriticky prijatej roly Tré Stylesa z Boyz n the Hood.

Biografia 
Narodil sa v Bronxe spevákovi Cubovi Goodingovi, Sr. a jeho žene Shirley. Má brata herca Omara Goodinga. Rodina sa v roku 1972 presťahovala do Los Angeles potom, ako otcova skupina The Main Ingredient mala hitový singel „Everybody Plays the Fool“. Otec opustil rodinu o dva roky neskôr. Gooding striedal školy, a neskôr v televíznom rozhovore uviedol, že potom, čo otec opustil rodinu, žili v rôznych hoteloch v Los Angeles. V roku 1994 sa oženil so Sarou Kapfer, s ktorou má dvoch synov (Spencer a Mason) a dcéru (Piper).

Po strednej škole študoval japonské bojové umenie, a potom sa zameral na herectvo. Najskôr získal epizódne roly v seriáloch Hill Street Blues a MacGyver. Jeho prvá hlavná rola bola vo filme Boyz n the Hood. Nasledovali vedľajšie roly vo filmoch Zopár správnych chlapov, Bleskový Jack a Smrtiaca epidémia.

V roku 1996 získal rolu arogantného, ale lojálneho hráča futbalu vo filme Camerona Crowa Jerry Maguire. Za túto rolu získal Oscara za najlepší herecký výkon vo vedľajšej úlohe.

V roku 2002 dostal hviezdu na Hollywoodskom chodníku slávy.

Filmografia

Referencie

Iné projekty

Externé odkazy 
 
 

Osobnosti z Bronxu
Filmoví herci USA
Televízni herci USA
Držitelia Oscara za najlepší mužský herecký výkon vo vedľajšej úlohe
Držitelia Critics' Choice Movie Awards
Držitelia Screen Actors Guild Award